Stăteam aseară pe internet şi voyeuream pe youtube la filmele oamenilor. După unul cu un moldovean care dă talpă 5 beri în trei minute şi unul cu o fată care cântă “Unde e Târgoviştea” super frumos, mă pregăteam să mă joc Duck Game sau să fac altceva foarte util.

Atunci, într-o scenă post-moromeţiană cu Dacie 1310 şi spirt, am găsit adevărul.

Adevărul era ascuns într-un clip mai lung, dar nu m-am putut abţine şi l-am decupat de acolo. Nici măcar nu l-am întrebat pe proprietarul clipului dacă îmi dă voie să fac asta. Sorry.

Adevărul are doar şase secunde. Suntem foarte norocoşi, pentru că alţii îşi tocesc coatele ani de zile prin tot felul de academii ca să ajungă la aceeaşi concluzie.

Adevărul e cinic şi grosier, dar uneori, când te ia valul, e mai bine să ţi-l amintească un prieten decât să suferi încă o deziluzie.

There is no such thing as a free lunch.



*E şi un double entendre aşa frumos acolo – de unde vin, mă?